**SINTEZA RECOMANDĂRILOR**

la proiectul **Programului de elaborare a actelor de reglementare de către ANRCETI pentru anul 2020**

|  |  |  |  |
| --- | --- | --- | --- |
| **Nr.** | **Recomandările parvenite** | **Poziţia ANRCETI** | **Argumentarea poziţiei ANRCETI** |
|  | **Î.M. ”Orange Moldova”** |  |  |
|  | Se propune completarea proiectului Programului de elaborare a actelor de reglementare de către ANRCETI pentru anul 2020 cu un punct nou privind modificarea pct.5.1.2 al Condițiilor tehnice și comerciale pentru implementarea portabilității numerelor în Republica Moldova, aprobate prin Hotărârea Consiliului de Administrație al ANRCETI nr.8/2013 și pct.8.1 al Acordului general-tip de organizare, operare, administrare și întreținere a bazei de date centralizate pentru implementarea și realizarea portabilității numerelor în Republica Moldova, aprobat prin Hotărârea Consiliului de Administrație nr.16/2013.  Drept temei pentru această solicitare servește Raportul Grupului de lucru pe subiectul portabilității numerelor, elaborat în urma ședinței Gl din 26.09.19, pe baza propunerilor înaintate de furnizori. | **Nu se acceptă** | Pe subiectul dat, ANRCETI se ghidează de recomandărilor Grupului de lucru, instituit prin Ordinul directorului ANRCETI nr.30 din 25.09.2019. |
|  | **S.A. ”Moldtelecom”** |  |  |
|  | Se propune completarea proiectului Programului de elaborare a actelor de reglementare de către ANRCETI pentru anul 2020 cu două puncte noi:   1. Hotărârea Consiliului de Administrație privind  măsurile de reglementare preventivă a pieței de terminare a apelurilor voce în reţelele proprii de telefonie fixă (Piaţa 3); 2. Hotărârea Consiliului de Administrație privind măsurile de reglementare preventivă a pieței de terminare a apelurilor voce în reţelele individuale de telefonie mobilă (Piaţa 7) | **Se acceptă** | Analiza periodică a piețelor cât și revizuirea obligațiilor impuse furnizorilor reprezintă una dintre atribuțiile ale ANRCETI, respectiv Agenția va respecta această normă. |
|  | **”ARAX-IMPEX” SRL** |  |  |
|  | Se propune completarea proiectului Programului de elaborare a actelor de reglementare de către ANRCETI pentru anul 2020 cu două puncte noi:   1. Hotărârea Consiliului de Administrație privind  măsurile de reglementare preventivă a pieței de terminare a apelurilor voce în reţelele proprii de telefonie fixă (Piaţa 3); 2. Hotărârea Consiliului de Administrație privind măsurile de reglementare preventivă a pieței de terminare a apelurilor voce în reţelele individuale de telefonie mobilă (Piaţa 7) | **Se acceptă** | Analiza periodică a piețelor cât și revizuirea obligațiilor impuse furnizorilor reprezintă una dintre atribuțiile ale ANRCETI, respectiv Agenția va respecta această normă |
|  | **”Star Net Soluții” S.R.L.** |  |  |
|  | Se propune completarea proiectului Programului de elaborare a actelor de reglementare de către ANRCETI pentru anul 2020 cu puncte noi:  Crearea cadrului normativ pentru impunerea operatorilor mobili pentru realizarea dreptului furnizorilor de a deveni operator MVNO. Spre exemplu prin stabilirea obligației operatorilor mobili care au atins o anumită arie de acoperire (Mai mare de 85%) din teritoriu sau care au atins o anumită cotă de piață, conform celor mai bune practici din UE, în speță România. Din anul 2007 din momentul aprobării Legii comunicațiilor electronice nr.241/2007 în Republica Moldova nu a apărut nici un operator MVNO. | **Nu se acceptă** | Cadrul legal existent prevede norme ce vizează subiectul abordat. Prevederi speciale privind accesul MVNO, la rețelele mobile sunt prevăzute în Condiţiile speciale tip de licenţă pentru utilizarea frecvenţelor/canalelor radio din benzile de frecvențe radio: 800/900/1800/2100/2500/3400-3800 MHZ, în scopul furnizării reţelelor şi serviciilor publice de comunicaţii electronice mobile celulare terestre. Acestea prevăd, în special, că titularul de licenţă va furniza accesul MVNO la reţeaua de comunicaţii electronice şi la celelalte echipamente de reţea (core network) necesare furnizării serviciilor de comunicaţii electronice, în condiţiile acordurilor comerciale negociate şi încheiate benevol între furnizori. Totodată, ANRCETI, prin Hotărârea nr. 28 din 21.09.2010 a aprobat Condiţiile speciale de licenţă privind utilizarea numerelor non-geografice pentru reţele mobile virtuale. Potrivit acestor condiții, pot obţine licenţe privind utilizarea numerelor non-geografice pentru reţele mobile virtuale numai furnizorii care dispun de un acord semnat cu un furnizor de reţele publice de comunicaţii electronice mobile. O asemenea prevedere se regăsește și în art. 27 alin. (4), lit. c) din Legea nr. 241/2007.  Menționăm că, până la moment nici un furnizor nu a sesizat ANRCETI despre refuzul furnizorilor de telefonie mobilă de a negocia un contract în acest sens.  Respectiv, până în prezent nu au fost identificate premize pentru intervenția Agenției prin impunerea unor obligații suplimentare. |
|  | Reexaminarea Metodologiei de calcul și aplicare a plăților pentru organizarea, administrarea, operarea și întreținerea bazei de date centralizate, aprobate prin Ordinul nr.29 din 30.12.2014.  Motivare lipsa transparenței parametrilor incluși în formula de calcul a serviciilor de asigurare a portării numerelor (achitări Furnizor>NPBASE) | **Nu se acceptă** | Pe subiectul dat, ANRCETI se ghidează de recomandărilor Grupului de lucru, instituit prin Ordinul directorului ANRCETI nr.30 din 25.09.2019. |
|  | Reevaluarea costului de portare a fiecărui număr în sensul diminuării (achitări Furnizor Acceptor>Furnizor Donor) | **Nu se acceptă** | Pe subiectul dat, ANRCETI se ghidează de recomandărilor Grupului de lucru, instituit prin Ordinul directorului ANRCETI nr.30 din 25.09.2019.  . |
|  | Impunerea unor obligații pentru S.A. ”Moldtelecom” în vederea accesării directe a rețelei S.A. ”Moldtelecom” la nivel local/național cu semnarea unor contracte directe dintre operatorii alternativi și S.A. ”Moldtelecom” | **Nu se acceptă** | ANRCETI, prin Hotărârile Consiliului de Administrație nr. 29, 42, 43, 44 din 12.08.2015, a efectuat modificări la obligațiile impuse furnizorilor de telefonie fixă și mobilă, în legătură cu puterea semnificativă pe piețele terminării în rețeaua individuală de telefonie fixă și mobilă, prin care obligația oferirii accesului la rețea în vederea terminării apelurilor se extinde doar asupra apelurilor naționale. |
|  | Identificarea unei piețe noi de acces al utilizatorilor finali, persoane fizice și juridice, la un post mobil din rețeaua publică de telefonie cu amănuntul. Pe piața comunicațiilor electronice pe o perioadă lungă de timp există situația când compania ”Orange Moldova” de facto deține cota de peste 63 % în piața de telefonie mobilă în funcție de venituri. În conformitate cu jurisprudența constantă și reglementările UE, o cotă de piață foarte mare deținută de o întreprindere pentru o anumită perioadă – de peste 50%- este în sine, cu excepția unor circumstanțe excepționale, dovada existenței unei poziții dominante. Acest fapt afectează direct activitatea ”Star Net Soluții” S.R.L.,clienții căreia sunt abordați de către ”Orange Moldova” prin oferte, care realizează împachetarea produselor din diferite țări. | **Nu se acceptă** | Deși pe piața de comunicații mobile a Republicii Moldova există un furnizor cu o cotă de piață constant peste 50%, ANRCETI nu găsește acest motiv suficient în sine pentru examinarea includerii pieței cu amănuntul de telefonie mobilă în lista piețelor relevante în vederea reglementării *ex-ante*. ANRCETI notează că această piață (fiind integrată pe verticală cu o piață de servicii cu ridicata de telefonie/comunicații mobile) se caracterizează prin prezența a trei furnizori cu acoperire națională, comparabilă ca dimensiuni, un nivel ridicat de costuri fixe (irecuperabile, care permit reducerea tarifelor, temporar sau chiar de durată, sub nivelul costurilor totale medii), lipsa situației de cote de piață echilibrate (ceea ce ar crea furnizorilor motivație de *non-combat* efectiv pe piața cu amănuntul), iar o creștere mică dar permanentă a tarifelor de către un furnizor ipotetic monopolist ar putea fi combătută de utilizatori prin alegerea unor servicii similare. Prin urmare, piața respectivă cu amănuntul, în pofida barierelor înalte de intrare (legate de investiții înalte necesare în resurse de spectru și în infrastructura de rețea), are caracteristici care permit concluzia privind existența unei concurențe eficiente și lipsa necesității unei intervenții de reglementare *ex-ante* fie direct pe piața cu amănuntul în cauză, fie pe o piață din amonte (cu excepția reglementării în legătură cu puterea semnificativă pe piața 7).  ANRCETI de asemenea notează că reglementarea *ex-ante* nu reprezintă nici un mecanism de reducere forțată a cotelor substanțiale de piață, nici un mecanism de asigurare a accesului pe piață într-un mod necondiționat. Aceste măsuri au menirea asigurării faptului că puterea semnificativă nu poate fi utilizată în detrimentul concurenței, iar măsurile de asigurare a accesului nu trebuie să depășească această condiție. |

**Șef DRAS Dumitru GRICIUC**